joelniklaus/EU_Wikipedias huggingface dataset:
Rakkaudesta kirjaan

Rakkaudesta kirjaan -palkinto on Suomen Messusäätiön vuosittain jakama tunnustus lukemisharrastuksen hyväksi tehdystä työstä. Palkinnon voi saada yksityishenkilö tai yhteisö, joka on pitkään ja ansiokkaasti edistänyt lukemisharrastuksen ja kirjallisuuden asemaa tai muuten tehnyt kirjallisuutta tunnetuksi. Palkinto jaetaan Helsingin kirjamessuilla ja sen arvo on 5 000 euroa.

Palkinnon saajat
 2001: Putulan kyläkirjasto
 2002: kirkkonummelainen kirjailija, sanataideohjaaja ja kirjastoaktiivi Arja Puikkonen
 2003: lasten ja nuorten valtakunnallinen Netlibris-kirjallisuuspiirien verkosto
 2004: kirjastonhoitaja Emmi Martin
 2005: Voipaalan taidekeskuksen johtaja Maria Laukka
 2006: toimittaja ja kriitikko Ismo Loivamaa
 2007: kuopiolainen kriitikko ja freelance-toimittaja Ritva Kolehmainen
 2008: hämeenlinnalainen äidinkielen lehtori Hilja Mörsäri
 2009: antikvaarisen kirjakaupan K. Ervastin perustaja Kaarle Ervasti
 2010: Tähtivaeltaja-lehden päätoimittaja Toni Jerrman
 2011: kirjallisuusbloggarit: Jessica Andersin, Salla Brunou, Penjami Lehto, Hanna Matilainen ja Hanna Pudas
 2012: Parnasso-lehden päätoimittaja Jarmo Papinniemi
 2013: lukukoira Börje
 2014: kääntäjä Heikki Kaukoranta
 2015: Lastenkirjainstituutti
 2016: kouluneuvos, kirjailija Kirsti Mäkinen
 2017: kirjallisuustoimittaja Seppo Puttonen
 2018: kirjastopedagogi Riikka Utriainen
 2019: Helsinki Lit: Heidi Backström ja Philip Teir
 2020: Seinäjoen kaupunginkirjasto/Lukuliekki-peli
 2021: kirjakauppias Hannu Paloviita
Lähde

Lähteet

Suomalaiset kirjallisuuspalkinnot
SPT

Svensk Presstjänst (lyhenne SPT) oli suomalainen ruotsinkielinen uutistoimisto. Se perustettiin vuonna 2017 ja sen omistivat yhdessä KSF Media, HSS Media ja Åbo Underrättelser. Uutistoimistossa työskenteli noin kymmenen toimittajaa ja kielenhuoltajaa.  
Uutistoimiston rahoituksesta noin 60 prosenttia oli valtion antamaa tukea ja 40 prosenttia asiakkailta saatuja maksuja. Lokakuussa 2021 SPT:n toiminnasta vastaava yhdistys Svensk Presstjänst Rf ilmoitti uutistoimiston lakkauttamisesta saman vuoden lopussa kannattavuusongelmien takia.

Lähteet

Aiheesta muualla
 SPT:n kotisivut  
Uutistoimistot
Suomalaiset viestimet
Suomenruotsalainen kulttuuri
Drew Houston

Andrew "Drew" W. Houston (/ˈhaʊs.tən/; s. 4. maaliskuuta 1983 Acton, Massachusetts, Yhdysvallat) on amerikkalainen Internetyrittäjä ja online-varmuuskopiointi- ja tallennuspalvelu Dropboxin perustaja ja toimitusjohtaja. Forbesin mukaan hänen nettovarallisuutensa on noin 2,2 miljardia dollaria. Houstonilla oli 24,4 prosenttia äänivallasta Dropboxissa ennen listautumisannin hakemista helmikuussa 2018.

Ura 
Houston aloitti opinnot Acton-Boxborough Regional High Schoolissa 1990-luvulla. Myöhemmin hän valmistui tietojenkäsittelytieteestä Massachusetts Institute of Technologysta (MIT), jossa hän oli Phi Delta Theta -veljeskunnan jäsen. Siellä hän tapasi Arash Ferdowsin, josta tuli myöhemmin Dropboxin toinen perustaja ja teknologiajohtaja.

Opiskeluaikanaan Houston perusti SAT-kokeisiin valmentavan yrityksen.Houston ja Ferdowsi perustivat Dropboxin vuonna 2007. Houston on tällä hetkellä Dropboxin toimitusjohtaja. Helmikuussa 2020 Houston liittyi Facebookin hallitukseen ja korvasi Netflixin toimitusjohtajan Reed Hastingsin, joka erosi toukokuussa 2019.

Tunnustukset 
Business Week nimesi Houstonin yhdeksi "lupaavimmista 30-vuotiaista ja sitä nuoremmista pelaajista", ja Dropboxia on mainostettu Y Combinatorin tähän mennessä menestyneimpänä sijoituksena. Inc.com nimesi Houstonin myös 30 parhaan alle 30-vuotiaan yrittäjän joukkoon ja Dropboxia on kutsuttu Piilaakson 20 parhaan startup-yrityksen joukkoon.

Kesäkuussa 2013 MIT kutsui Houstonin puhumaan vuotuisessa aloitusseremoniassaan. Puheessaan Houston antoi seuraavan neuvon:

Yksityiselämä 
Houston asuu San Franciscossa, Kaliforniassa.

Huhtikuussa 2013 perustettiin FWD.us-niminen edunvalvontaryhmä (tarkoituksenaan lobata maahanmuuttouudistusta ja koulutuksen parantamista) ja Houston mainittiin yhdeksi perustajista.

Hän kannatti vuonna 2016 Hillary Clintonia Yhdysvaltain vuoden 2016 presidentinvaaleissa.

Lähteet 

 
Yhdysvaltalaiset yritysjohtajat
Vuonna 1983 syntyneet
Elävät henkilöt
Jamie Lee Curtisin filmografia

Tämä on Jamie Lee Curtisin filmografia.

Elokuvat

Televisioelokuvat

Lyhytelokuvat

Dokumenttielokuvat

Televisiosarjat

Ohjaajana ja vastaavana tuottajana

Muu filmografia

Palkinnot ja ehdokkuudet

Lähteet 

 . Viitattu 29.10.2021.

Aiheesta muualla 

 

Filmografiat
Maximum Overload


Maximum Overload on power metal -yhtye DragonForcen kuudes albumi. Albumi julkaistiin 18. elokuuta 2014.

Kappaleet 
  
 
  
  
 
 
 
 
  
  (Johnny Cash cover)

Arvostelut 
 Imperiumi: 8-/10
 Kaaoszine: 6/10
 Soundi:

Lähteet

Aiheesta muualla 
 
 

Vuoden 2014 albumit
DragonForcen albumit
Country blues

Country bluesilla tarkoitetaan perinteistä akustista bluesia, jossa kitaraa soitetaan sormin. Siinä peukalo soittaa vakaata bassorytmiä ja melodia näppäillään ensimmäisellä tai toisella sormella. Se on pääsääntöisesti voimallista, vaikka akustista bluesia soittavat kitaristit lepuuttavat näppäilykäden sivua ajoittain kielillä varmistaakseen, että bassosävelet eivät kajahda liian kuuluvasti. Son House, Leadbelly ja Big Bill Broonzy olivat tämän tyylin mestareita.

Katso myös 

 Delta blues

Lähteet 

Bluesin tyylilajit
Jean Webster

Jean Webster, oik. Alice Jane Chandler Webster, (1876 Fredonia, New York, Yhdysvallat – 1916) oli yhdysvaltalainen kirjailija. Hän opiskeli englannin kieltä ja taloustieteitä Vassar Collegessa, josta hän valmistui 1901.

Websterin äidinisä oli Mark Twain, jonka vaikutteita hänen tuotannossaan näkyy. Hänen esikoisteoksensa Vehnäprinsessa ilmestyi 1905. Sen tapahtumapaikka on Italia. Hän kirjoitti nuortenkirjoja, joista tunnetuin on Setä Pitkäsääri (1912). Sen jatkoksi ilmestyi Paras vihollinen 1913.

Suomennetut teokset
 Setä Pitkäsääri (Daddy-Long-Legs), suom. Tyyni Haapanen-Tallgren, WSOY 1918 Sarja: W.S.O.Y:n koululaiskirjasto 43, Nuorten toivekirjasto 66, Riksin sarja 8, Orpotytöt 1
 Paras vihollinen (Dear enemy, 1915), suom. Tyyni Haapanen-Tallgren, WSOY 1919 Sarja: Nuorten toivekirjasto 92, Riksin sarja 40, Orpotytöt 2
 Vehnäprinsessa (Wheat Princess), suom. Annikki Haahti, WSOY 1920
 Patty ja Priscilla (When Patty went to College), suom. Aarne Ylermi, Minerva 1920 Sarja: Patty Wyatt 2
 Jerry: romanttinen aasinajaja (Jerry Junior), suom. WSOY 1923 Sarja: Söderströmin 5 markan sarja, 7
 Peterin vaiheet ja seikkailut  (Much Ado About Pete), suom. Esteri Lokka, WSOY 1923
 S:t Ursula-koulun tytöt (Just Patty), suom. Sirkka Rapola, Otava 1936 Sarja: Patty Wyatt 1; Tyttöjen kirjasto, Uusi sarja 12
 Patty korkeakoulussa (When Patty went to College), suom. Sirkka Rapola, Otava 1961 Sarja: Patty Wyatt 2 (uusi suomennos)

Lähteet

Aiheesta muualla

 Jean Webster, Vassar Encyclopedia 

Yhdysvaltalaiset kirjailijat
Vuonna 1876 syntyneet
Vuonna 1916 kuolleet
Zita

Zita on italialaisperäinen naisen etunimi. Se on pyhimysnimi, joka viittaa 1200-luvulla Toscanan Luccassa eläneeseen ja vuonna 1696 kanonisoituun palvelijattareen. Nimen pohjana saattaa olla ’tyttöä’ merkitsevä italian murresana zita. Toisaalta Zita voi olla myös lyhentymä nimestä Felizitas (lat. Felicitas ’onni’).

Digi- ja väestötietoviraston mukaan Suomessa on vuoteen 2021 mennessä tilastoitu noin 40–50 Zita-nimistä naista.

Tunnettuja Zitoja
 Zita von Bourbon-Parma (1892–1989), Itävalta-Unkarin keisarinna
 Zita Görög (s. 1979), unkarilainen näyttelijä ja malli

Lähteet

Etunimet
Luettelo Jamie Lee Curtisin saamista palkinnoista ja ehdokkuuksista

Tämä on luettelo Jamie Lee Curtisin saamista palkinnoista ja ehdokkuuksista.

Elokuva- ja televisiopalkinnot

Golden Globe -palkinnot

Bafta-palkinnot

Screen Actors Guild -palkinnot

Critics’ Choice -palkinnot

Primetime Emmy -palkinnot

Saturn-palkinnot

Filmografia

Lähteet 

Luettelot näyttelijöistä
Mohamed Irfaan Ali

Mohamed Irfaan Ali (s. 25. huhtikuuta 1980) on guyanalainen poliitikko, joka toimii maansa presidenttinä elokuusta 2020 alkaen. Koulutukseltaan hän on kaupunkisuunnittelun tohtori. Hänet valittiin Guyanan parlamenttiin vuonna 2006, ja sen jälkeen hänestä tuli matkailun ja asuntoasioiden ministeri.
Hän on ensimmäinen muslimi minkään Latinalaisen Amerikan maan johdossa.

Alin päävastustaja maaliskuun 2020 presidentinvaaleissa oli edellinen presidentti, 75-vuotias David Granger. Granger julistautui voittajaksi, mutta kansainväliset tarkkailijat sanoivat, että tulosta oli peukaloitu hänen hyväkseen. Vaalitulos kiinnosti kansainvälisiä tahoja aiempaa enemmän, sillä Exxon Mobil alkoi porata öljyä Guyanan rannikolla Grangerin kaudella. Ali sanoi että sopimusta tehdessä ei oltu valvottu Guyanan etua riittävästi. Ali julistettiin voittajaksi vasta elokuussa.

Lähteet 

Guyanan presidentit
Vuonna 1980 syntyneet
Elävät henkilöt
Jussi Tolvanen

Jussi Tolvanen on DNA:n toimitusjohtaja vuodesta 2021. Hän siirtyi tehtävään Suomen Microsoftin toimitusjohtajan paikalta.

Lähteet 

Suomalaiset yritysjohtajat
Elävät henkilöt
Syntymävuosi puuttuu
Andy Gibb

Andrew Roy Gibb (5. maaliskuuta 1958 – 10. maaliskuuta 1988) oli englantilainen laulaja, lauluntekijä ja näyttelijä. Hän oli nuorin Gibbin veljeksistä (muut veljet: Barry, Robin ja Maurice muodostivat Bee Gees-yhtyeen).

Andy Gibb tuli tunnetuksi 1970-luvun lopun ja 1980-luvun alun hiteillään, kuten I Just Want To Be Your Everything (1977), (Love Is) Thicker Than Water (1977) ja Shadow Dancing (1978).

Elämä ja ura

Andrew Roy Gibb syntyi 5. maaliskuuta 1958 Manchesterissa Englannissa.

Andyn ollessa kuuden kuukauden ikäinen hän muutti perheensä mukana Queenslandiin, Australiaan. Hän palasi takaisin Iso-Britanniaan vuonna 1967.

Hän lopetti koulunkäynnin ollessaan 13-vuotias. Hän alkoi soittamaan akustista kitaraa Ibizalla, Espanjassa, jonka hänen isoveljensä Barry antoi.

Andyn ensimmäinen kappale oli hänen isoveljensä Mauricen sävellys "My Father Was A Rebel", jonka hän myös tuotti. Sävellystä ei koskaan julkaistu.
Kesäkuussa 1974 hän liittyi ensimmäiseen yhtyeeseensä Melody fayreen. Myöhemmin hän liittyi yhtyeeseen nimeltä Zenta, jossa hän oli mukana muutaman vuoden. 

Hän meni naimisiin hänen tyttöystävänsä Kim Reederin kanssa 11. heinäkuuta 1976, mutta erosivat jo tammikuussa 1978. He muuttivat Hollywoodiin vuonna 1977, jolloin Andy rupesi käyttämään aktiivisesti huumeita. He erosivat ja Kim muutti takaisin Australiaan missä hän synnytti parin tyttären Petan 25. tammikuuta 1978. 

Kokaiini oli osallisena Gibbin kuolemaan sydäntulehdukseen vain 30 vuoden iässä.

Lähteet 

Vuonna 1958 syntyneet
Vuonna 1988 kuolleet
Englantilaiset laulajat
Englantilaiset näyttelijät
Varjo (yritys)

Varjo on suomalainen virtuaalitodellisuuden, lisätyn todellisuuden ja tehostetun todellisuuden laitteiden valmistaja. Yhtiön perustivat vuonna 2016 Nokian ja Microsoftin entiset johtohenkilöt.   Varjo on erikoistunut kehittämään korkearesoluutioisia laitteita, jotka tarjoavat ihmissilmään verrattavissa olevan terävyyden.   

Yhtiön ensimmäinen virtuaalitodellisuuslaite Varjo VR-1 lanseerattiin helmikuussa 2019, ja sitä seurasi Varjo VR-2 ja VR-2 Pro mallit lokakuussa 2019.   Varjon ensimmäinen tehostetun todellisuuden laite, Varjo XR-1 Developer Edition, julkaistiin markkinoille joulukuussa 2019.  Kolmannen sukupolven tuotteet, Varjo XR-3 ja VR-3, lanseerattiin joulukuussa 2020.   Vuonna 2021 Varjo julkaisi lasiensa edullisemman ja kevyemmän version, Aeron.

Varjon liikevaihto vuonna 2019 oli 2,4 miljoonaa ja vuonna 2020 se oli 7,1 miljoonaa euroa.

Varjo on kerännyt tähän mennessä yli 100 miljoonaa yhdysvaltain dollaria riskipääomarahoitusta.

Lähteet

Aiheesta muualla 

 Yrityksen verkkosivu
Virtuaalitodellisuuslasit
Suomalaiset elektroniikkayhtiöt
Helsinkiläiset yritykset
Daniel Baldwin

Daniel Leroy Baldwin (s. 5. lokakuuta 1960) on yhdysvaltalainen näyttelijä, ohjaaja ja tuottaja. Hän on toiseksi vanhin Baldwinin näyttelijäveljeksistä. Muut ovat Alec, William ja Stephen Baldwin.

Yhdysvaltalaiset näyttelijät
Yhdysvaltalaiset elokuvaohjaajat
Yhdysvaltalaiset elokuvatuottajat
Vuonna 1960 syntyneet
Elävät henkilöt
Boeselager

Boeselager (tai Böselager) on saksalainen aatelissuku Magdeburgista.

Vaakuna 
Suvun vaakunassa on kaksi ristissä olevaa sinistä, punakahvaista, lapiota, kullanvärisellä pohjalla. Sini-kultaisella kypäränpäällyksellä varustetussa kypärässä on kolme liljatankoa, joiden värijärjestys on kulta-sini-kulta.

Motto: "Etiam si omnes, ego non" (suom. Vaikka kaikki muut, minä en).

Merkittäviä jäseniä  
 Joachim von Boeselager (1608–1668), diplomaatti
 Georg Freiherr von Boeselager (1915–1944), saksalainen upseeri ja heinäkuun 20. päivän salaliiton jäsen.
 Philipp Freiherr von Boeselager (1917–2008), saksalainen upseeri ja heinäkuun 20. päivän salaliiton jäsen.
 Csilla von Boeselager (1941–1994), Unkarin Maltan hyväntekeväisyysjärjestön perustaja.
 Albrecht von Boeselager, Maltan ritarikunnan suurkansleri. 
 Damian Freiherr von Boeselager, Volt Saksan, Volt Europan Saksan tytärpuolueen, europarlamentaarikko.

Lähteet 

Aateli
Saksalaiset suvut
Mankala (yritys)

Oy Mankala Ab on vuonna 1936 perustettu sähköntuotantoyhtiö. Se omistaa neljä vesivoimalaa Kymijoessa ja osuudet Teollisuuden Voima Oyj:stä, Suomen Hyötytuuli Oy:stä ja Suomen Merituuli Oy:stä. Mankalan omistaa kokonaan Helen Oy.

Historia 
Yhtiön perusti vuonna 1936 Etelä-Suomen Voimaosakeyhtiö – Sydfinska Kraftaktiebolag (ESV). Helsingin kaupungin vuodesta 1917 asti omistama Mankala Fors Ab fuusioitiin Mankalaan vuonna 1942. Tuolloin Mankalan omistus jakaantui tasan ESV:n ja Helsingin kaupungin kesken. Vuonna 1947 Helsingin kaupunki omisti yhtiöstä 62 prosenttia ja  Oy Tampella Ab 28 prosenttia. Pienomistajia olivat Kotkan kaupunki (5 %) ja Enso-Gutzeit Oy (4 %). Helsingin kaupungin omistus oli vuoteen 1990 mennessä siirtynyt Helenille ja noussut 94,5 prosenttiin, loput 5,5 prosenttia omisti Kotkan kaupunki, joka myöhemmin myi osuutensa Helenille. Mankalan voimalaitos valmistui vuonna 1950 Kymijoen Kaurakoskeen Iittiin. Mankala Oy osti muut kolme Kymijoen vesivoimalaa vuonna 2000.

Sähköntuotanto 
Mankala-yhtiön suuritehoisimmat vesivoimalat ovat Mankala Iitissä (25 MW) ja Ahvenkosken voimalaitos Pyhtäällä (24 MW). Pyhtäällä sijaitsevat Ediskosken ja Klåsarön voimalaitos ovat huomattavasti pienempiä – Ediskosken teho on noin viisi megawattia ja Klåsarön vain noin 0,5 megavattia.

Osakkuudet 
Mankala Oy omistaa 8,2 prosenttia Teollisuuden Voiman molemmista eli A- ja B-osakesarjoista. A-sarjan osakkeet tuottavat oikeuden ostaa sähköä Olkiluodon ydinvoimalaitoksen 1- ja 2-yksiköiden tuotannosta, B-sarjan osakkeet oikeuttavat sähkön hankintaan vielä rakenteilla olevasta Olkiluodon kolmannesta yksiköstä. TVO tuottaa sähköä omistajilleen Mankala-periaatteella eli myy sitä omakustannushintaan.

Suomen Hyötytuuli Oy tuottaa tuulivoimaa kuudessa tuulipuistossa, joiden kokonaisteho on yli 180 megawattia. Mankalan osuus Suomen Hyötytuulesta on 12,5 prosenttia. Myös Suomen Hyötytuuli toimii Mankala-periaatteella.

Suomen Merituuli Oy on tuulivoimayhtiö, jonka hankkeet tähtäävät suuren mittakaavan tuulivoimatuotantoon merialueilla. Sillä on kaksi tuulivoimapuistohanketta. Mankala Oy omistaa yhtiöstä 50 %, yhtiön toinen omistaja on EPV Energia Oy.

Lähteet 

Helen
Keräilypakko

Keräilypakko (puhekielessä myös hamstraaminen) tarkoittaa pakonomaista tavaroiden keräämistä ja säilyttämistä sekä kykenemättömyyttä niiden poisheittämiseen. Keräilypakko voi kohdistua myös eläimiin, esimerkiksi kissoihin. Keräilypakko on mielenterveyden häiriö, mikä liittyy pakko-oireisen häiriön kirjoon sekä muihin mielenterveyden häiriöihin, kuten masennukseen tai muistisairauteen.

Taudinkuvaus
Keräilypakosta kärsivä ihminen kerää kotiinsa ja sen ympäristöön pakonomaisesti tavaraa. Ajatus tavaroiden poisheittämisestä aiheuttaa keräilypakkoa sairastavassa ahdistusta, mutta toisaalta tavarapaljous aiheuttaa häpeäntunnetta. Kertynyt tavara vaikeuttaa jokapäiväistä elämää sekä aiheuttaa terveys- tai tulipaloriskin. Keräilypakko eroaa kuitenkin merkittävästi keräilyharrastuksesta, jossa mielenkiinnon kohteet kerättäviin esineisiin ovat rajattuja ja keräily on järjestelmällistä. Keräilypakkoon sairastutaan yleensä jo teini-iässä. Sairastuneen keräilemät asiat voivat ovat esimerkiksi:
kirjat
kassit ja pussit
vaatteet
astiat
rikkinäiset kodinkoneet
vanhat sanomalehdet
vanhat laskut ja asiakirjat

Eläimiin kohdistuva keräilypakko

Keräilypakko voi ilmetä myös erilaisten eläinten, kuten koirien, kissojen tai muiden lemmikkieläinten hamstraamisena. Tällöin keräilypakko aiheuttaa kärsimystä sairastuneen lisäksi myös keräämisen kohteena oleville eläimille, joiden hoidosta ja hyvinvoinnista sairastunut ei usein pysty pitämään huolta. Asuntoon voi myös kerääntyä eläinten ulostetta sekä niiden raatoja.

Hoito

75 prosentilla keräilypakkoon sairastuneista diagnosoidaan masennus tai ahdistuneisuushäiriö. Keräilypakkoa hoidetaan SSRI-lääkityksellä sekä kognitiivisella terapialla.

Lähteet

Aiheesta muualla 

Mistä keräilypakossa on kysymys - Mielenterveyshelmi
Kaaos mielessä ja kodissa voi olla keräilypakkoa – Ammattiapu on usein tarpeen - Superlehti
Keräilypakko - Terveysportti
Hamstraatko tavaraa pakonomaisesti? - Yle.fi
Keräilypakko - Duodecimlehti

Pakko-oireiset häiriöt
Neuropsykologia
Reaching into Infinity


Reaching into Infinity on power metal -yhtye DragonForcen seitsemäs albumi. Albumi julkaistiin 19. toukokuuta 2017.

Kappaleet

Arvostelut 
 Desibeli.net: 
 Imperiumi: 7-/10
 Soundi:

Lähteet

Aiheesta muualla 
 
 

Vuoden 2017 albumit
DragonForcen albumit
Europarlamenttivaalit 2024

Seuraavat europarlamenttivaalit on Lissabonin sopimuksen mukaisesti tarkoitus järjestää vuonna 2024. Nämä ovat ensimmäiset Euroopan parlamentin vaalit Yhdistyneen kuningaskunnan EU-eron jälkeen.

Lähteet 

Vuoden 2024 vaalit
Pom Klementieff

Pom Alexandra Klementieff (s. 3. toukokuuta 1986 Quebec, Kanada) on ranskalainen näyttelijä. Hän on tunnettu erityisesti Mantiksen roolista Marvel Cinematic Universen elokuvissa Guardians of the Galaxy Vol. 2 (2017), Avengers: Infinity War (2018) ja Avengers: Endgame (2019). Hän tulee palaamaan rooleihinsa myös elokuvissa Thor: Love and Thunder (2022) ja Guardians of the Galaxy Vol. 3 (2023) sekä Disney+-spesiaalissa The Guardians of the Galaxy Holiday Special (2022).

Valikoitu filmografia

Elokuva

Televisio

Lähteet

Aiheesta muualla 

Ranskalaiset näyttelijät
Vuonna 1986 syntyneet
Elävät henkilöt
Veera Antsalo

Veera Antsalo (s. 1975 Helsinki) on suomalainen runoilija ja kirjailija.

Antsalo on opiskellut Helsingin yliopiston humanistisessa tiedekunnassa sekä Kriittisessä korkeakoulussa.

Antsalon esikoisrunokokoelma Sähkökatkoksen aikaan (2012) oli ehdolla Helsingin Sanomien kirjallisuuspalkinnon ja Tanssiva karhu -palkinnon saajaksi. Toinen kokoelma Pölyn historia (2015) oli Toisinkoinen-palkintoehdokas. Kolmas runokokoelma, Imago, ilmestyi vuonna 2018 ja oli Runeberg-palkintoehdokkaana. Antsalon esikoisromaani, Fernanda ilmestyi vuonna 2021.

Teokset

Lähteet

Aiheesta muualla
 Veera Antsalo Teos-kustantamon verkkosivuilla

Elävät henkilöt
Vuonna 1975 syntyneet
Suomalaiset runoilijat
Suomalaiset kirjailijat
Nyhemsveckan

Nyhemsveckan () on eräs Ruotsin helluntailiikkeen suurista kesäjuhlista. Nyhemsveckan järjestetään vuosittain Mullsjön kunnan Nyhemin kylässä. Tapahtumalla on vuosittain tuhansia osallistujia. Ensimmäinen Nyhemsveckan järjestettiin vuonna 1917 ja konferenssi on kasvanut Ruotsin helluntailiikkeen suurimmaksi konferenssiksi.  Nyhemsveckanin järjestelyistä on vastannut vuodesta 2006 lähtien 20 helluntaiseurakunnasta muodostuva Nyhemsveckan-yhdistys.

Ruotsin kuningas Kaarle XVI Kustaa ja Kuningatar Silvia vierailivat Nyhemsveckanilla vuonna 2007.

Lähteet

Aiheesta muualla 
 Nyhemsveckanin verkkosivut 
 Nyhemsveckanin Youtube-kanava

Helluntaiherätys Ruotsissa
Ruotsin tapahtumat
Kristilliset tapahtumat
Mullsjön kunta
Progressivismi

Progressivismi on poliittinen filosofia, joka tukee sosiaalisia uudistuksia. Edistysajatus, jossa tieteen, tekniikan, taloudellisen kehityksen ja kansalaisjärjestöiden edistyminen ovat elintärkeitä ihmisen tilan parantamisella loi pohjan progressivismille. Siitä tuli tärkeä perusaate valistuksen ajan Euroopassa, koska uskottiin Euroopan osoittavan yhteiskuntien mahdollisuuden edetä sivistymättömistä oloista sivistyneeseen vahvistamalla empiirisisen tiedon painoa yhteiskunnan perustana. Valistuksen keskeiset hahmot uskoivat edistyksellä olevan universaaleja käyttömahdollisuuksia kaikissa yhteiskunnissa ja sen, että nämä ajatukset leviäisivät Euroopasta ympäri maailmaa.

Nykyaikainen poliittinen käsitys progressivismista syntyi 1800-luvun lopulla länsimaissa tapahtuneen teollistumisen aiheuttamien valtavien yhteiskunnallisten muutosten seurauksena. Progressiivien mielestä rikkaiden ja köyhien välinen valtava taloudellinen eriarvoisuus, monopolististen yritysten harjoittama minimaalisesti säännelty laissez-faire kapitalismi, sekä voimakas ja usein väkivaltainen konflikti etuoikeutettujen ja vähäosaistan välillä tukahduttivat kaiken edistyksen. He myös väittivät, että näiden ongelmien ratkaisemiseksi tarvitaan toimenpiteitä.

Suuntauksia 
Progressivismin merkitys vaihtelee ajan ja näkökulman mukana. Nykyaikaiset progressiivit edistävät julkishallinnollista politiikkaa, jonka he uskovat johtavan positiiviseen yhteiskunnalliseen muutokseen

 1900-luvun alun progressivismissa oli osajoukko, joka sisälsi eugeniikan ja raittiusliikkeen kannattajia, joita molempia edistettiin kansanterveyden nimissä ja aloitteina tämän tavoitteen saavuttamiseksi. 
 2000-luvulla progressiiviseksi tunnustava liike on ”yhteiskunnallinen tai poliittinen liike, jonka tavoitteena on edustaa tavallisten ihmisten etuja poliittisen muutoksen ja hallituksen toimien tukemisen kautta”.

Katso myös 
Progressiivisuuden kausi

Lähteet

Aiheesta muualla 

Poliittinen ideologia
Mentor Medier

Mentor Medier on pohjoismaalainen mediakonserni. Mentor Medierin toimialaan kuuluu sanomalehtien, aikakauslehtien, kirjojen ja hakemistojen kustantamienn. Mentor Medier AS:lla on 12 työntekijää ja konserniin kuuluu yhteensä 27 yritystä. Mentor Medier AS:n pääkonttori sijaitsee Oslossa.

Julkaisut 
Mentor Medier-konserni sisältää julkaisuja ja yrityksiä Norjassa ja Ruotsissa. Konsernin suurimmat sanomalehdet ovat Vårt Land, Morgenbladet, Dagsavisen, Rogalands Avis, Demokraten ja Dagen. Konserni julkaisee yhdessä Dagsavisenin kanssa Dagsavisen Fremtidenia Drammenissa ja Dagsavisen Moss Dagbladia Mossissa. Konserni julkaisee myös sanomalehti Klar Talea ja omistaa kustantamo Libriksen Ruotsissa. Mentor Media omistaa myös media-alan järjestelmäratkaisuja toimittava Mediaconnectin sekä puhelinmyyntiä tuottava Mediesalgin.

Lähteet 

Viestintäyhtiöt
Norjalaiset kustantamot
Lehtitalot
Oslo
Raajarikkoisten työkoulu

Raajarikkoisten työkoulu on Raajarikkoisten auttamisyhdistyksen vuonna 1890 Helsinkiin perustama koulu.

Historia 
Syksyllä 1890 avatussa, Helsingin Vironkadulla sijaitsevassa koulussa aloitti noin 20 vammaista, joista osa oli jo aikuisia. Koulutusta annettiin esimerkiksi puusepäntöissä, veistossa, koritöissä, suutarin- ja räätälintöissä ja kirjan sitomisessa. Raajarikkoisten työkoulu toimi kaupungin keskustassa useissa paikoissa ennen kuin sen omat tilat valmistuivat Helsingin Kallioon vuonna 1897.

Kouluun houkuteltiin oppilaita mm. Päivälehdessä 18. lokakuuta 1890 julkaistussa lehti-ilmoituksessa:

Vuonna 1900 työkoulun yhteyteen perustettiin varattomille tarkoitettu ortopedinen klinikka, jonka ensimmäisenä lääkärinä toimi Hjalmar Gabriel von Bonsdorff (1858–1932). Poliklinikalla hoidettiin kipsisiteillä ja korseteilla selkärankavikoja sekä itsevalmistettujen siteiden ja jalkineiden avulla muita ruumiinvammoja. Vuonna 1905 silloinen poliklinikan lääkäri Axel Fredrik Hornborg (1874–1946) aloitti myös leikkaustoiminnan vasta sisustetussa leikkaussalissa. Poliklinikan toiminta päättyi vuonna 1916. Vuonna 1904 yhdistyksen ylläpitämä lastenkoti aloitti myös toimintansa. Lastenkodissa hoidettiin ortopedisen avun tarpeessa olevia 4–12 vuoden ikäisiä lapsia. 

Vuonna 1924 avattiin yhdistyksen rakennuttama ja ylläpitämä Suomen ensimmäinen ortopedinen sairaala. Sairaalassa oli parikymmentä sairaansijaa ja poliklinikka. Myöhemmin siihen liitettiin lastenkodin huoneisiin sijoitettu 20-paikkainen lastenosasto. Vuonna 1927 yhdistyksen ylläpitämien laitosten yhteiseksi nimeksi tuli Raajarikkoisten Huoltolaitos – Vanföreanstalten i Helsingfors.

Jatkosodan alkaminen vuonna 1941 päätti ortopedisen sairaalan ja poliklinikan toiminnan, mutta klinikan ja sairaalan työtä jatkoi vuonna 1942 perustettu Invalidisäätiö. Raajarikkoisten Auttamisyhdistyksen tehtäväksi jäi koulutoiminnan ylläpitäminen. Yhdistysmuotoinen toiminta päättyi vuonna 1948 ja työn jatkajaksi perustettiin Raajarikkojen koulusäätiö – Skolstiftelsen för vanföra. Se sai vuonna 1971 nimen Lapsi-invalidien koulusäätiö ja vuonna 1987 nimen Vammaisten lasten ja nuorten tukisäätiö. Säätiön omistama Ruskeasuon koulu valmistui vuonna 1952.

Nykyinen toiminta 
Koulun toiminta on jatkunut yhtäjaksoisesti perustamisestaan saakka. Koulu on sittemmin siirtynyt Oppimis- ja ohjauskeskus Valterin alaisuuteen. Helsingin Ruskeasuolla sijaitsevan koulun nykyinen nimi on Valteri-koulu Ruskis.

Lähteet 

Helsingin oppilaitokset
Vammaisuus
Ortopedia ja traumatologia
Volt Saksa

Volt Saksa (, tunnetaan enimmäkseen lyhennetyllä nimellä Volt) on sosiaaliliberaali, EU-myönteinen, eurofederalistinen poliittinen puolue Saksassa. Se on eurooppalaisella tasolla toimivan poliittisen liikkeen Volt Europan saksalainen haara.

Puolueen nimi on johdettu kansainvälisestä sähköyksiköstä voltti, jotta sillä olisi yhtenäinen, kaikkialla Euroopassa ymmärrettävä nimi, joka symboloi ”uutta energiaa” Euroopalle.

Historia 
Italialainen Andrea Venzon, ranskalainen Colombe Cahen-Salvador ja saksalainen Damian Boeselager perustivat Volt Europan vuonna 2017 vastapainoksi Euroopassa nousevalle nationalismille ja oikeistopopulismille.

Puolue osallistui liittopäivävaaleihin ensimmäistä kertaa vuonna 2021, muttei saanut tarpeeksi ääniä.

Organisaatio 
Koska laillisesti ei ole mahdollista perustaa paneurooppalaista puoluetta, emojärjestö Volt Europa A.I.S.B.L.:n perustamisen jälkeen oli perustettava kansallisia puolueita vaaleihin osallistumiseksi. 3. maaliskuuta 2018 Volt Saksa perustettiin puolueena Hampurissa. Volt Saksan ensimmäiset vaalit olivat vuoden 2019 europarlamenttivaalit, joissa se voitti yhden paikan, joka Damian Boeselagerilla on Euroopan parlamentissa. Kuntatasolla Volt Saksa on osa muun muassa Münchenin, Kölnin ja Frankfurt am Mainin kunnallishallituksia.

Koska Voltilla ei ole omaa ryhmää Euroopan parlamentissa, sen meppi istuu Vihreät / Euroopan vapaa allianssi -ryhmässä.

Ideologia ja näkemyksiä 
Puolue on sosiaalisesti liberaali ja Eurooppa-myönteinen. Sen tärkeimmät aiheet ovat Euroopan unionin uudistus, ilmastokriisin torjunta, reilu ja kestävä talous sekä digitalisaatio. Voltilla on näyttöön perustuva tieteellinen lähestymistapa ja se on erityisen kiinnostunut parhaiden käytäntöjen esittelystä.

Vuoden 2021 liittopäivävaalien ohjelmansa mukaan puolue kannatta mm.:

 hiilineutraalia Saksaa vuoteen 2035 mennessä 
 syventyvää EU-maiden integraatiota 
 sekä maaseudun että kaupunkien yhteisöjen vahvistamista 
 parempaa puuttumista syrjintään ja mahdollisuuksien tasa-arvon vahvistamista

Galleria

Lähteet 

saksa
Saksalaiset puolueet
Bella Ramsey

Isabella May Ramsey (s. 2003 Nottingham, Englanti) on brittiläinen näyttelijä ja laulaja. Hän on tunnettu muun muassa Lyanna Mormontin roolista televisiosarjassa Game of Thrones.

Filmografia

Elokuvat

Televisiosarjat

Lähteet

Aiheesta muualla 

 Kotisivut 
 

Yhdysvaltalaiset näyttelijät
Vuonna 2003 syntyneet
Elävät henkilöt
Shenyang J-6

Shenyang J-6/F-6 (Jian-6, Nato-raportointinimi: Farmer) on MiG-19:n konstruktioon pohjautuva, kiinalainen suihkuhävittäjä. Ensilento tapahtui vuoden 1959 lopulla. Tutkalla varustettu konetyyppi kykenee vaakalennossa yliääniseen nopeuteen (max.nop. 1 540 km/h, 957 mph/832 kn; eli Mach 1.3 - Mach 1.45 - korkeudesta riippuen).  Se oli samalla Kiinan ensimmäisin hypersooninen lentokone, jonka laajempi tuotanto ja palveluskäyttöön hyväksyntä aloitettiin 1961, ja esittely tapahtui 1963. Suurin käytännöllinen toimintakorkeus on arviolta 17 900 metriä. Kantama tällä konetyypillä on 2 200 km.

Konetyypin perusversio kykenee kantamaan enintään noin 1 000 kg:n aselastin, johon voi sisältyä pommeja, ohjuksia (kuten PL-2 ja PL-5; alk. Vympel K-13) sekä raketteja. Tykkiaseistus lienee järeäksi luokiteltava, sillä se kattaa 3x 30 mm konetykkejä (esitelty 1969): taikka vaihtoehtoisesti 1x 37 mm + 2x 23 mm konetykit. Nuolisiipisen koneen rynnäkköversio on nimeltään Nanchang Q-5 Fantan.

Myös tiedustelu- sekä koulutusversiot luotiin tästä konetyypistä (PLAAF). Yhteensä enemmän, kuin 4  500 konetta valmistui: vuosina 1958 - 1986.
Suora edeltäjä tälle oli Shenyang J-5 sekä seuraaja oli Chengdu J-7. Jian-6 -tyyppiä vietiin myös paljon Afrikan ja Aasian maihin. Täysin vanhentunut konetyyppi lienee yhä laajalti Pohjois-Korean ilmavoimien käytössä vielä 2020-luvulla (arviolta 97 konetta).

Lähteet

Kiinalaiset hävittäjälentokoneet
1950-luvun hävittäjälentokoneet
Kruunuvuorensilta

Kruunuvuorensilta on rakenteilla oleva vinoköysisilta, joka ylittää Kruunuvuorenselkä-merenlahden Palosaaren ja Kruunuvuorenrannan välillä Helsingissä. Noin 1 200 metriä pitkästä sillasta tulee Suomen korkein ja pisin silta. 

Silta on yksi Kruunusillat-kokonaisuuden kolmesta uudesta sillasta, jotka on tarkoitettu raitioliikenteen sekä pyöräilyn ja jalankulun käyttöön. Siltojen nimet ovat Kruunuvuorensilta, Finkensilta ja Merihaansilta. Autoliikennettä Kruunusilloilla ei sallita, mutta tarvittaessa ne sopivat pelastusajoneuvojen käyttöön. Kruunuvuorensiltaa on pidetty kansainvälisesti poikkeuksellisena hankkeena, sillä vastaavan kokoista siltaa ei ole aikaisemmin rakennettu vain joukkoliikenteen, jalankulun ja pyöräilyn käyttöön.

Mitat ja rakenne 
Kahden saaren, Palosaaren ja Laajasalon väliin rakennettava Kruunuvuorensilta on 1 228 metriä pitkä liittopalkein tuettu vinoköysisilta. Alikulkukorkeus on korkeimmillaan 20 metriä ja jännevälit pisimmillään 260 metriä. Vinoköysiä asennetaan yhteensä 17 paria, joista pisin on 257 metriä. Näkyvin rakenneosa on 135 metriä korkea pyloni eli kannatinpylväs, joka valaistaan kaikkina vuodenaikoina. 

Siltavaluihin käytetään korkealujuusbetonia, ja kokonaisuudessaan betonia kuluu Kruunuvuorensiltaan 22 000 kuutiometriä. Betonikansi valetaan teräspalkkien päälle, ja terästä käytetään yhteensä 5,8 miljoonaa kiloa. Teräspalkkeja tarvitaan yhteensä noin 70 kappaletta ja poikkipalkkeja noin 300. Kantavien rakenteiden käyttöikä on 200 vuotta.

Suunnittelu ja rakentaminen 
Sillat on suunnitellut WSP Finland, ja sen rakennuttamisesta vastaa Kreaten ja YIT:n muodostama Työyhteenliittymä Kruunusillat. Urakan kustannusarvio, johon lukeutuu myös Nihdin ja Korkeasaaren välinen Finkensilta, on 155 miljoonaa euroa. Koko Kruunusillat-hankkeen kustannusarvio on 326 miljoonaa euroa. 

Siltojen rakentaminen alkoi valmistelevilla töillä ja ruoppauksilla lokakuussa 2021. Kannatinpylvään perustusten louhintatyöt alkoivat alkuvuodesta 2022 ja sillan kannen rakentaminen alkaa kesällä 2022. Kannatinpylvään tukirakenne louhitaan poteroon 11 metrin syvyyteen. Silta rakennetaan liittopalkkirakenteena eli toisiinsa kiinnitetyistä teräs- ja betonirakenteista. Siltaurakkaa varten Kruunuvuorenselälle rakennetaan sekä työsilta että väliaikainen ”tekosaari”, joka toimii työmaatukikohtana. Suurimmillaan Kruunuvuorensillan ja Finkensillan parissa työskentelee yhteensä 150 työntekijää. Rakentamisessa käytetään myös sukeltajia.

Sillan on tarkoitus valmistua vuonna 2025, ja raitiokiskoja aletaan rakentaa sen jälkeen. Jalankulkua ja pyöräilyä ei välttämättä sallita vielä raitiotien rakentamisen aikana, koska sillalla tehdään paljon tilaa vaativia sähköasennuksia. Raitioliikenteen suunnitellaan alkavan alkuvuodesta 2027.

Lähteet

Aiheesta muualla 

 Työmaakamera Kruunuvuorenrannassa

Helsingin sillat
Vinoköysisillat
Rakenteilla olevat rakennukset ja rakennelmat
Raitiosillat
Volt Alankomaat

Volt Alankomaat (holl. Volt Nederland, tunnetaan enimmäkseen lyhenteellä Volt) on sosiaaliliberalistinen poliittinen puolue Alankomaissa. Se on eurooppalaisella tasolla toimivan poliittisen liikkeen Volt Europan alankomaalainen haara.

Volt Nederland perustettiin Utrechtissä 23. kesäkuuta 2018, ja Reinier van Lanschot oli sen ensimmäinen puheenjohtaja. Puolueen perustaminen on osittain joukkorahoituksen ansiota.

Lähteet 

Alankomaat
Alankomaalaiset puolueet
Erik Hartman

Erik Gustaf Hartman (9. tammikuuta 1877 Vaasa – 29. lokakuuta 1936 Bergen, Norja) oli suomalainen konsuli ja vaasalaisen Oy C.J. Hartman Ab:n johtaja.

Erik Hartmanin vanhemmat olivat kauppaneuvos Carl Johan Hartman ja Maria Elisabet Malmberg. Hän pääsi ylioppilaaksi Vaasan ruotsalaisesta lyseosta 1897 ja hän suoritti kauppatieteellisen tutkinnon Geran kauppakorkeakoulussa Thüringenissä Saksassa. Hartman teki opintomatkoja Saksaan ja Sveitsiin. 

Hartman työskenteli isänsä omistamassa C. J. Hartmanin rautakaupassa. Liike siirtyi hänelle 1910 ja hän toimi sitten liikkeen johtajana kuolemaansa saakka. Hartman oli perustamassa Vakuutusosakeyhtiö Vellamoa ja Kokkolan Rautakauppa Oy:tä. Hän kuului muun muassa Liittopankin ja Helsingin Osakepankin, Suomen Sokeri Oy:n, Rautakonttori Oy:n ja Suomen Höyrylaiva Oy:n hallintoneuvostoihin sekä lukuisten muiden yritysten johtokuntiin.

Hartman oli Vaasan rahatoimikamarin ja kaupunginhallituksen jäsenenä. Hän toimi Vaasan VPK:n päällikkönä, Vaasan purjehdusseuran kommodorina sekä oli Ruotsin varakonsuli Vaasassa vuodesta 1918 alkaen.

Erik Hartman oli naimisissa vuodesta 1901 Elin Sofia Bäckströmin kanssa.

Lähteet 

Suomalaiset yritysjohtajat
Vuonna 1877 syntyneet
Vuonna 1936 kuolleet
Madeiransimake

Madeiransimake (Anthoxanthum maderense) on Makaronesiassa endeemisenä kasvava monivuotinen heinä, jota kasvaa Madeiran saaren sisäosien kallioilla. Se tulkitaan toisinaan samaksi lajiksi kuin tuoksusimake (Anthoxanthum odoratum), mutta koska madeiransimake kasvaa tuoksusimakkeen levinneisyysalueesta erillään olevalla eristyneellä alueella, on näiden kahden keskinäinen suhde vielä epäselvä.

Lähteet 
 Pereira, M. P., Estévez-Pérez, G. & Sahuquillo Balbuena, E., 2009: European Sweet Vernal Grasses (Anthoxanthum: Poaceae, Pooideae, Aveneae): A Morphometric Taxonomical Approach — Systematic Botany, 32 (1):43–59 

Simakkeet
Madeiran kasvisto
Emil Vuorio

Emil Vuorio (s. 5. syyskuuta 2002) on suomalainen jääkiekkomaalivahti, joka edustaa SM-liigajoukkue Turun Palloseuraa

Lähteet

Elävät henkilöt
Vuonna 2002 syntyneet
Suomalaiset jääkiekkomaalivahdit
Suomenlahdelta Äänisjärvelle

Suomenlahdelta Äänisjärvelle on Hannu Lemisen, Orvo Saarikiven sekä Valentin Vaalan suunnittelelema suomalainen dokumenttielokuva vuodelta 1942.

Elokuva käsittelee Jatkosotaa. Se on koostettu Puolustusvoimain katsaus -dokumenttisarjan osista 9–14. Jatksodasta on tehty myös kaksi muuta dokumenttielokuvaa Pakkorajalta Syvärille (1941) ja Hangon motista Vienan kanavalle (1942).

Lähteet 

Vuoden 1942 suomalaiset elokuvat
Suomalaiset dokumenttielokuvat
Come On Eileen

Come On Eileen on brittiläisen Dexys Midnight Runnersin kappale, joka julkaistiin Iso-Britanniassa singlenä kesäkuussa 1982 albumilta Too-Rye-Ay.

Come On Eileen voitti parhaan brittiläisen singlen palkinnon Brit Awards-gaalassa vuonna 1983, ja vuonna 2015 brittiyleisö äänesti kappaleen kansakunnan sijalle 6 suosituimmista 1980-luvun kappaleista ITV-televisiokanavan järjestämässä mielipidetiedustelussa. Come On Eileen sijoittui 18. sijalle yhdysvaltalaisen VH1:n "100 Greatest Songs of the '80s" -listalla, ja se oli Iso-Britannian myydyin single vuonna 1982.

Lähteet 

Vuoden 1982 kappaleet
Britannian singlelistan ykköset
Rex (nimi)

Rex on englantilaisella kielialueella käytetty miehen etunimi, joka pohjautuu kuningasta merkitsevään latinan sanaan rex. Se voi olla myös lyhentymä nimistä Reginald ja Reinold.

Digi- ja väestötietoviraston mukaan Suomessa on lokakuuhun 2021 mennessä tilastoitu noin 50–60 Rex-nimistä miestä.

Nimipäivä
Rex-nimi esiintyy Helsingin yliopiston almanakkatoimiston julkaisemissa koirien ja hevosten nimipäiväkalentereissa. Niissä Rexin nimipäivä on 12. maaliskuuta.

Tunnettuja Rex-nimisiä
 Rex Beach (1877–1949), yhdysvaltalainen kirjailija, vesipalloilija ja olympiamitalisti
 Rex Brown (s. 1964), yhdysvaltalainen basisti
 Warren ”Rex” Cawley (s. 1940), yhdysvaltalainen aitajuoksija ja olympiavoittaja
 Rex Grossman (s. 1980), yhdysvaltalainen amerikkalaisen jalkapallon pelaaja
 Reginald ”Rex” Harrison (1908–1990), englantilainen näyttelijä
 Rex Hartwig (s. 1929), australialainen tennispelaaja
 Rex Linn (s. 1956), yhdysvaltalainen näyttelijä
 Richard Alexander ”Rex” Norris (1899–1980), intialainen maahockeypelaaja ja olympiavoittaja
 Rex Orange County, oik. Alexander O’Connor (s. 1998), englantilainen laulaja
 Rex Reason (1928–2015), yhdysvaltalainen näyttelijä
 Rex Ryan (s. 1962), yhdysvaltalainen amerikkalaisen jalkapallon valmentaja
 Rex Stout (1886–1975), yhdysvaltalainen rikoskirjailija
 Rex Tillerson (s. 1952), Yhdysvaltain ulkoministeri v. 2017–2018
 Rex Walheim (s. 1962), yhdysvaltalainen avaruuslentäjä
 Rex Warner (1905–1986), brittiläinen kirjailija

Kuvitteellisia Rex-nimisiä
 Kapteeni Rex, kloonisotilas Tähtien sota -universumissa
 Poliisikoira Rex, samannimisen televisiosarjan päähahmo

Lähteet

Etunimet
Thomas Edwin Mostyn

Thomas Edwin Mostyn  (1864 Liverpool - 1930 Manchester) oli englantilainen taidemaalari. Hänet tunnetaan suuren yleisön parissa erityisesti hänen romanttisista puutarhamaalauksistaan, mutta hänen tyylinsä on niin monipuolinen, että on välillä vaikeaa uskoa, että sama tekijä on luonut kaikki teokset.

Elämäkertaa 
Mostyn syntyi Liverpoolissa, mutta varttui Manchesterissa. Hän opiskeli Manchesterin taideakatemiassa ja piti ensimmäisen näyttelynsä vuonna kotikaupungissaan vuonna 1880. Royal Art Academyssä hänen töitään oli esillä ensikertaa vuonna 1893. 

Ensimmäisillä töillään Mostyn halusi kiinnittää yleisön huomion työväenluokan heikkoon asemaan. Tähän hän oli saanut vaikutteita opettajaltaan Sir Hubert von Herkominilta. 1890-luvulla hän siirtyi maalaamaan uskonnollisia aiheita. Hän sai töistään hyvää palautetta, sanottiin että hän harvoja nykyaikaisia maalareita, jotka maalaavat uskonnollisia aiheita vilpittömästi. 

1910-luvulla Mostynin tyyli alkoi muuttua. Hän alkoi maalata ihmisiä hienoissa puutarhoissa, mikä ennakoi hänen tulevia puutarhamaalauksiaan. Ensimmäisen maailmansodan jälkeen Mostyn muutti Devoniin, missä hän alkoi maalata puutarhamaalauksiaan, joista hänet tunnetaan nykyään parhaiten. Näissä töissä hän on hylännyt realismin, luonto ja rakennukset on idealisoitu ja kuvissa on vahva luonnon voiman tuntu. Väriä hän käytti useita kerroksia ja ne olivat kirkkaita. Hän levitti ne kankaalle palettiveitsellään.

Mostyn kieltäytyi noudattamasta aikansa ajatussuuntauksia ja muoteja. Hän ei halunnut asettaa itseään mihinkään tiettyyn muottiin tai valitsemaan suosittuja ja muodikkaita aiheita. Hänen mukaansa jokainen hetki oli ainutlaatuinen ja jos sen maalaa, se tulee tehdä yksilöllisesti. 

1920-luvulla Mostyn piti useita omia näyttelyitä. Hän jatkoi oman tyylinsä etsimistä kuolemaansa saakka. Elämänsä loppupuolella Mostyn oli Royal Cambrian Academyn, Royal West of Englandin ja Royal Institute of Painters in Oil-Coloursin jäsen. Hänen töitään oli esillä Pariisin salongissa sekä Pittsburgissa. 

Mostynin taideteosten hinnat ovat viime aikoina vaihdelleet paljon. Vuonna 1998 hänen työstään maksettiin huutokaupassa 63 059 Yhdysvaltain dollaria, mutta huomattavasti pienempiäkin summia on maksettu.

Viitteet

Lisää aiheesta 
 http://www.sulisfineart.com/thomas-edwin-mostyn-1864-1930-c-1883-watercolour-river-landscape.html
 Englantilaiset taidemaalarit
 Vuonna 1864 syntyneet
 Vuonna 1930 kuolleet
Tomi Kuusisto

Tomi Kuusisto on suomalainen tenorilaulaja. Hän on opiskellut Helsingin konservatoriossa, Sibelius-Akatemiassa sekä Zürichin oopperastudiossa Sveitsissä.

Vuosina 1987–2021 Kuusisto on ollut kiinnitettynä Suomen kansallisoopperassa, Viron Estonia-teatterissa, Zürichin oopperassa, Baselin oopperassa, Bernin oopperassa sekä vieraillut Italiassa, Itävallassa, Kanadassa, Latviassa, Liettuassa, Ranskassa, Saksassa, Venäjällä ja Yhdysvalloissa.

Lähteet 

Suomalaiset oopperalaulajat
Elävät henkilöt
Syntymävuosi puuttuu
Liilakylmänkukka

Liilakylmänkukka (Pulsatilla × intermedia) on kangasvuokon (Pulsatilla vernalis) ja hämeenkylmänkukan (Pulsatilla patens) välinen risteymä. Sen juurakosta kasvavat aluslehdet ovat kohenevia. Lehtiruodin pituus on yleensä 10–20 senttimetriä. Aluslehden lehtilapa on 5–10 cm mittainen, se on tavallisesti kolmisorminen, päätölehdykkä on ruodillinen. Lehdet ovat pääosin talvehtivia, kuten myös kangasvuokolla; hämeenkylmänkukalla ne lakastuvat syksyllä. Kukka kasvaa yksittäin kukkaperän päässä, jonka pituus kukinta-aikana on yleensä 10–20 cm. Kukan kehälehdet ovat vaaleansinisiä. Pähkylähedelmät eivät suurimmaksi osaksi kehity.

Levinneisyys 
Liilakylmänkukkaa esiintyy Suomessa, Saksassa ja Puolassa. Suomen lähialueella risteymän kantalajeja kasvaa yhdessä myös Karjalankannaksella, esimerkiksi Ruotsissa ne esiintyvät vain eri seuduilla.

Liilakylmänkukka Suomessa 
Suomessa liilakylmänkukka esiintyy harvinaisena Etelä-Hämeessä Hämeenlinnan seudulla, missä sijaitsee kantalajien yhteinen kasvualue. Se kasvaa samanlaisilla kasvupaikoilla, kuten harjukankailla. Risteymä on Suomessa rauhoitettu luonnonsuojeluasetuksella, kuten myös kangasvuokko ja hämeenkylmänkukka ovat.

Lähteet 

Kylmänkukat
Risteymät
Bjørnar Skjæran

Bjørnar Selnes Skjæran (s. 28. toukokuuta 1966) on norjalainen työväenpuolueen poliitikko, puolueensa 2. varapuheenjohtaja ja Norjan nykyinen kalastus- ja meriministeri Støren hallituksessa lokakuusta 2021. Hän on istunut suurkäräjillä vuodesta 2021. Aiemmin hän on toiminut Lurøyn kunnanjohtajana vuosina 2011–15.

Muuta
Skjæran on naimisissa ja hänellä on kolme lasta. Hän on työskennellyt aiemmin maanviljelijänä ja kuorma-autonkuljettajana, ja kannattaa Liverpool FC:tä.

Lähteet

Aiheesta muualla
 Bjørnar Skjæran Norjan suurkäräjien nettisivuilla 

Norjan kalastusministerit
Vuonna 1966 syntyneet
Elävät henkilöt
S/S Wasaborg

S/S Wasaborg oli suomalainen uusikaupunkilaisen J. A. Zachariassen & Co-varustamon rahtihöyrylaiva.

7 800 kuollutpainotonnin S/S Wasaborgin pituus oli 125,88 metriä, leveys 24,65 metriä ja syväys 7,58 metriä. Laivan höyrykoneen teho oli 3 035 hevosvoimaa.

S/S Wasaborg rakennettiin 1909 Hampurissa Reiherstieg Schiffswerftin telakalla hampurilaiselle Deutsch-Australische Dampfs Ges-varustamolle ja sai nimekseen Iserlohn. Ensimmäisen maailmansodan alettua elokuussa 1914 laiva jäi Bataviaan Hollannin Itä-Intiaan ja se luovutettiin 1919 sotakorvauksena Iso-Britannialle. Vuonna 1921 laiva sai nimekseen Union City ja sen omisti bidefordilainen St. Just Steamship Co Ltd-varustamo. Vuonna 1925 laiva ostettiin Suomeen uusikaupunkilaiselle J. A. Zachariassen & Co-varustamolle ja se oli ostohetkellä Suomen kauppalaivaston suurin alus. Laiva myytiin 1935 Italiaan napolilaiselle Achille Lauro-varustamolle ja se sai nimekseen Erica. Toisen maailmansodan aikana kesäkuussa 1940 laiva takavarikoitiin Liverpoolissa ja se sai nimekseen Empire Defiance. Normandian maihinnousun aikana laiva upotettiin Normandian rannikolla aallonmurtajaksi 8. kesäkuuta 1944. Laiva romutettiin Antverpenissä syyskuussa 1951.

Lähteet

Aiheesta muualla 
 Höyrylaiva S/S Wasaborg, Uudenkaupungin museon valokuvakokoelma (Finna)

Höyrylaivat
Rahtilaivat
San Juanin piirikunta (Washington)

San Juanin piirikunta () on Yhdysvaltojen Washingtonin osavaltiossa sijaitseva piirikunta. Sen väkiluku oli 17 788 vuonna 2020. Piirikunnan hallintokeskus on Friday Harborin kunta. Piirikunta on perustettu vuonna 1873.

Väestö 
Vuonna 2020 San Juanin piirikunnan 17 788 asukkaasta valkoisia oli 93,9 %, aasialaisia 1,5 % ja mustia 0,8 %. Vuonna 2019 6,8 % asukkaista puhui kotonaan jotain muuta kieltä kuin englantia ja 7,6 % asukkaista oli syntynyt ulkomailla.

Kuvia piirikunnasta

Lähteet

Aiheesta muualla 

Washingtonin piirikunnat
Jyväskylän Komeetat

Jyväskylän Komeetat on vuonna 2010 perustettu jyväskyläläinen jalkapalloseura. Sen miesten edustusjoukkue pelaa kaudella 2022 Suomen kolmanneksi korkeimmalla sarjatasolla Kakkosessa, jonne se nousi edelliskauden päätteeksi. Joukkueen kotikenttä on seuran oma, vuonna 2017 valmistunut Comets’ Park.

Komeetat keskittyy lasten ja junioripelaajien jalkapalloon. Sillä on kolme miesten joukkuetta, toistakymmentä poikien ikäkausijoukkuetta sekä lukuisia tyttöjen juniorijoukkueita. Komeettoihin kuuluu vajaat 500 lisenssipelaajaa.

Historia 
Jyväskylän Komeettojen toiminta käynnistyi 17. tammikuuta 2010 Yliopiston biologian laitoksella järjestetystä kokouksesta, jossa yksimielisesti päätettiin perustaa uusi yhdistys joka tarjoaisi laadukasta toimintaa jyväskyläläisille jalkapallojunioreille. Kokoukseen osallistuneet olivat tuohon asti olleet mukana jyväskyläläisen FC Blackbirdin 1997–2002 syntyneiden juniorijoukkueissa.

Uuden seuran nimestä järjestettiin äänestys, jossa ehdolla olivat Komeettojen lisäksi esimerkiksi Jyväskylän Liekki (FC Flame), Kymppifutis, Jyväskylän Pallo-Haukat, Jyväskylän Parsa, Jyväs-Futis 2010, Jyväskylän Kanuunat, ja Pallas JKL. Nimestä ei päästy selvyyteen vielä tammikuun aikana, mutta lopulta nimeksi valittiin Komeetat. Perustamisvaiheessa päätettiin myös seuran värit. Pelipaidan turkoosinsinisen sävyn esikuvana oli Argentiinan maajoukkueen paita. Sen myös koettiin sopivan komeettateemaan, eikä lähialueen muilla seuroilla ollut vastaavia värejä.

Seura perusti aluksi neljä juniorijoukkuetta. Vuonna 2020 sillä oli joukkueita 2013 syntyneistä lähtien. 

Komeettojen edustusjoukkue voitti kaudella 2019 Nelosen mestaruuden ja nousi Kolmoseen. Kauden 2021 päätteeksi joukkue nousi Kakkoseen voitettuaan Kolmosen Itä-Suomen AC-lohkon. Nousu varmistui, kun samassa Palloliiton nousukaaviossa olleen Pohjanmaan lohkon voittaja, vaasalainen Sundom IF, ei ottanut Kakkosen paikkaa vastaan. Iso osa Komeettojen joukkueesta pelasi Kolmosen ohessa myös A-nuorten SM-sarjaa.

Stadion 
Seuralla on oma kenttä, Comets’ Park, joka sijaitsee Kotalammen urheilupuistossa. Kenttä valmistui vuonna 2017, mistä lähtien sinne ovat keskittyneet Komeettojen peli- ja harjoitustapahtumat. Syksyllä 2018 huoltorakennukseen valmistuivat seuran toimisto ja kokoustilat.

Muu toiminta 
Komeetat järjestää jalkapalloturnauksia, joista merkittävin on poikajunioreille järjestettävä Comets Cup. Vuonna 2020 siihen osallistui 160 joukkuetta. Seura järjestää myös Comets-liigaa, joka on suunnattu työ- ja kaveriporukoille. Yhdessä Palokan Riennon kanssa Komeetat järjestää kesäisin Valioliiga-jalkapallokoulun aloitteleville junioreille. Kouluissa ja päiväkodeissa Komeetat järjestää kerhotoimintaa.

Lähteet

Aiheesta muualla 
 Virallinen sivusto (Komeetat.fi)

Suomalaiset jalkapalloseurat
Jyväskyläläiset urheiluseurat
Vuonna 2010 perustetut urheiluseurat
Tuukka Taponen

Tuukka Taponen (s. 2006 Lohja) on suomalainen autourheilija ja karting-sarjan ensimmäinen suomalainen maailmanmestari. Kaudella 2021 Taponen ajaa kartingia Tony Kart Racing Teamissa.

Taponen aloitti kilpa-autoilijan uransa kartingilla jo 2-vuotiaana, vuonna 2008. Hän on ajanut Suomessa vuodesta 2018 lähtien Kohtala Sports -tiimissä ja Flying Finn Academy -maajoukkueessa vuodesta 2019 lähtien.

Taponen teki suomalaista autourheiluhistoriaa, kun hän voitti ensimmäisenä suomalaisena kartingin MM-kultaa vuonna 2021, ollessaan 15-vuotias. Aiemmin kolmen parhaan joukkoon kartingissa on yltänyt Taposen lisäksi viisi suomalaista. Taponen oli vuoden 2021 lokakuussa antamassa näyttöjä F1-tiimi Ferrarille päästäkseen mukaan heidän junioriakatemiaansa, josta ovat nousseet formula 1 -sarjaan muun muassa Mick Schumacher ja Charles Leclerc. Taposta ei kuitenkaan valittu junioriakatemiaan vielä vuonna 2021. Taposen tavoitteena on ajaa kaudesta 2023 eteenpäin Formula 4-, Formula 3- ja Formula 2 -sarjoja ja edetä sitä kautta kohti Formula 1 -sarjaa.

Saavutukset 

 2017: Suomen mestaruus Raket 95 -luokassa, Kartingliiton Vuoden Junior-kuljettaja
 2018: SM 3. kartingissa, AKK:n Vuoden Junior-kuljettaja
 2019: Suomen mestaruus kartingissa, EM 4. kartingissa
 2020: Kartingin MM-hopeaa 
 2021: Kartingin maailmanmestaruus 
 2022: Kartingin MM-hopeaa

Lähteet

Aiheesta muualla 
 Tuukka Taposen viralliset kotisivut

Suomalaiset autourheilijat
Vuonna 2006 syntyneet
Elävät henkilöt